20/07/2011 | Administración LocalMunicipal
Oleiros
Recadación Municipal
Anuncio por comparecencia último aviso previo ao embargo de bens

RECADACIÓN EXECUTIVA Anuncio para notificación por comparecencia (artigo 112 LXT e 59 LRXAPEPAC). Non sendo posible a notificación persoal aos obrigados tributarios que figuran na relación que segue, ou aos seus representantes por causas non imputables a este Concello, intentándose por dúas veces a notificación, agás no caso de descoñecidos, no enderezo declarado e/ou coñecido, ou por rexeitamento da mesma. De acordo co establecido polo artigo 112 da Lei 58/2003, de 17 de decembro, Xeral Tributaria, para as notificacións de natureza tributaria e 59 da Lei 30/1992, de 26 de novembro, de Réxime Xurídico das Administracións Públicas e de Procedemento Administrativo Común, en relación coas de natureza non tributaria, procédese a citar a través deste anuncio público, a todos e cada un dos interesados ou aos seus representantes que se expresan na seguinte relación, co fin de practicarlles a notificación por comparecencia do trámite de xestión recadatoria que se indica. En todo caso a comparecencia deberá ter lugar no prazo de quince días naturais, contados dende o seguinte á publicación doa nuncio no Boletín Oficial da Provincia. Transcurrido o devandito prazos en comparecer, a notificación entenderase realizada para todos os efectos legais o día seguinte ao do vencemento do prazo sinalado para comparecer. Procedemento e trámite a notificar: Procedemento administrativo de constrinximento - Notificación da providencia de embargo de bens Lugar de comparecencia: As persoas físicas ou xurídicas relacionadas, poderán comparecer, por se ou por medio de representante, debidamente acreditado, e se presenten na Oficina de Recadación Municipal, na Avda. Ernesto Ché Guevara, 12-baixo, Perillo (Oleiros) - A CORUÑA, en horario de luns a venres de 8.30 a 13.00 horas. Teléfono 981.635.603. Adiamento e fraccionamento: Poderá solicitarse o adiamento ou fraccionamento do pagamento da débeda, segundo se determina nos artigos 44 a 54 do RXR e 65 e 82 da LXT. Xuros de demora e custas: Segundo o previsto no artigo 72 do Regulamento Xeral de Recadación, as cotas non abonadas en período voluntario, xerarán xuros de demora dende o día seguinte á conclusión do citado período, e ata o día do seu cobro, agás cando a débeda se abone antes da finalización do prazo de ingreso mencionados (artigos 28.5 e 161.4 da LXT). Serán a cargo dos debedores ás custas orixinadas no procedemento de prema, comprendidas no artigo 153 do RXR, a tenor do disposto no artigo 161.4 da LXT. Recursos: Contra o procedemento de constrinximento, e só polos motivos taxados no artigo 167 da LXT, poderá interpoñerse recurso de reposición ante a Tesoureira municipal no prazo dun mes a contar dende o día seguinte ao da comparecencia e, se esta non tivese lugar, dende o día seguinte á que esta se entenda producida. Transcurrido un mes, dende a interposición do recurso, sen recaer resolución expresa, entenderase desestimado e quedará aberta a vía contencioso - administrativa. Este recurso poderase interpoñer perante o Xulgado do Contencioso Administrativo no prazo de dous meses, contados desde que o interesado recibo a notificación da resolución expresa, e de seis meses dende que deba entenderse rexeitado o referido recurso de reposición de forma presunta. Non obstante poderá interpor calquera outro recurso que estime convinte. Suspensión do procedemento: O procedemento de constrinximento, aínda que se interpoña recurso, só suspenderase no termos e condicións sinalados no artigo165 da LXT, 73 do Regulamento Xeral de Recadación, e 14.2. i) do Texto Refundido da Lei Reguladora das Facendas Locais.21/06/2011 A 1.ª T. A. DELEGADA DE ECONOMIA E FACENDA D. A. 2486/2011 de 16/6/2011 Asdo.: M.ª José Varela Neira